Diari Oficial de la Generalitat Valenciana


Sumari del DOGV 2143, del 12-11-1993 (1993/829747)

RESOLUCIÓ de 8 d'octubre de i993, de la Direcció General de Patrimoni Artístic de la Conselleria de Cultura de la Generalitat Valenciana per la qual es fa pública la delimitació de l'entorn de protecció i s'obre un període d'informació pública en l'expedient incoat per a la declaració com a monument del Mercat Central de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2143

Data del DOGV
:   12-11-1993

Secció del DOGV
:   ALTRES DISPOSICIONS

Número del document
:   1993/829747


Data del document
:   08-10-1993

Organisme emissor
:   Conselleria de Cultura

Tipus de document
:   Resolució

Resolució de 8 d'octubre de 1993, de la Direcció General de Patrimoni Artístic de la Conselleria de Cultura de la Generalitat Valenciana, per la qual es fa pública la delimitació, de l'entorn de protecció i s'obre un període d'informació pública en l'expedient incoat per a la declaració com a monument del Mercat Central de València.  
Donat que es troba en tramitació l'expedient per a la declaració com a monument a favor del Mercat Central, de València, incoat per resolució de la Direcció General de Belles Arts, Arxius i Biblioteques de data de 8 de juliol de 1983 (BOE de 14.09.83), resolc:  
1. Fer pública la delimitació de l'entorn de protecció del Mercat Central, de València, d'acord amb els annexos que s'adjunten a aquesta resolució.  
2. Continuar amb la tramitació de l'expedient d'acord amb les disposicions vigents.  
3. Conforme a allò que, es preveu en l'article 87 de la Llei de Procediment Administratiu, obrir un període d'informació pública per tal que aquelles persones que tinguen interés puguen examinar l'expedient per a la declaració com a monument, durant el termini de 20 dies, a partir de la publicació d'aquesta resolució al Diari Oficial de la Generalitat Valenciana. L'expedient estarà a disposició de les persones interessades en la Direcció General de Patrimoni Artístic, Servei de Patrimoni Arquitectònic, de la Conselleria de Cultura, avinguda de Campanar, número 32, de València, de 9 a 14 hores.  
4. Que aquesta resolució es publique al Diari Oficial de la Generalitat Valenciana i es notifique en el Registre General de Béns d'Interès Cultural per a l'anotació preventiva.  
Contra aquesta resolució, donat que és un acte de tràmit, no és possible cap recurs.  
València, 8 d'octubre de 1993.- El Director General de Patrimoni Artístic: Salvador Aldana Fernàndez.  
ANNEX I  
Motivació de la delimitació proposada  
El criteri general seguit per a la delimitació de l'entorn de protecció del Mercat Central de València, consisteix a incloure dins de la seua àrea els elements urbans següents:  
- Parcel·les que limiten directament amb la que ocupa el BIC ja que qualsevol intervenció que s'hi realitze pot afectar-lo visualment o, físicament.  
- Parcel·les que donen al mateix espai visual que el BIC i que en constitueixen l'entorn visual i ambiental immediat, en el qual qualsevol intervenció que es realitze pot suposar una alteració de les condicions de percepció del monument o del caràcter del seu espai urbà.  
- Espais públics en contacte amb al BIC i les parcel·les enumerades anteriorment, a les quals constitueixen part de l'ambient urbà immediat del BIC.  
- Edificis o qualsevol element del paisatge urbà que, encara que no estiguen prop del BIC n'afecten molt la percepció.  
ANNEX II  
Area de protecció  
A) Descripció literal de la delimitació  
Origen: encontre de l'alineació sud del carrer de Sampedor amb la plaça del Mercat.  
Sentit: sentit horari.  
Línia delimitadora: des de l'origen, la línia recorre l'alineació sud del carrer de Sampedor, creua el carrer Botelles i recorre les parets posteriors dels edificis les façanes dels quals donen a l'alineació oest d'aquest carrer. Creua el carrer Eixarchs i entra per la primera mitgera des del carrer Llutxent, recorre les parets posteriors dels edificis, la façana dels quals dóna al carrer de Belluga, ix a aquest carrer per la paret mitgera l'inici de la qual és el vèrtex nord-est de la plaça de Joan de Villarrasa. Recorre l'alineació est d'aquesta plaça i l'alineació sud del carrer d'aquest nom fins que troba l'alineació oest del carrer de les Reixes, continua per allà fins que creua el carrer del Peu de la Creu i entra en l'illa de coses contigua per la paret mitgera amb què enfronta la línia, creua aquest carrer i també el de l'editor Manuel Aguilar, aleshores se situa en l'alineació sud d'aquell, per on continua en direcció est i creua l'avinguda de l'Oest i entra en l'illa de coses per la mitgera amb la qual enfronta. Ix al carrer d'En Gil per la mitgera sud de l'edifici que enfronta amb el carrer del Poeta Llompart. Continua per l'alineació nord d'aquell carrer fins a l'alineació est del carrer dels Mallorquins, per on la línia segueix en direcció nord fins que troba l'alineació nord del carrer Popul, continua per allà i per l'alineació nord del carrer dels Sedassaires fins a l'alineació oest del carrer dels Flassaders per on continua fins l'encontre amb el carrer de Carabasses. Des d'aquest punt creua l'avinguda de Maria Cristina i entra en l'illa de coses per la segona paret mitgera des de la plaça del Mercat, creua també l'illa i el carrer de Sant Ferrán i entra en l'illa següent per la paret mitgera sud-est de l'edifici amb el qual enfronta. Des d'allà, la línia recorre les parets posteriors dels edificis la façana dels quals dóna al carrer de Sant Ferran i les parets posteriors les façanes dels quals donen al carrer del Trenc i ixen a aquell carrer per l'alineació sud-oest del carrer dels Manyans i continua pel carrer del Trenc fins a l'alineació sud-oest del carrer dels Drets, per on segueix fins a l'alineació sud-oest de la plaça del Doctor Collado i l'alineació sud-oest del carrer de la Llotja i del carrer de les Dances fins que troba el carrer de Llutxent per on continua i creua la plaça del Mercat fins que arriba a l'origen.  
b) Delimitació gràfica: s'adjunta un plànol perquè es publique.  
Veure imatge